
REPUBLIKA HRVATSKA
TRGOVAČKI SUD U OSIJEKU
STALNA SLUŽBA U SLAVONSKOM BRODU
Trg pobjede 13
35000 Slavonski Brod                                                               Broj: St-2068/2016-2


	U    I M E    R E P U B L I K E     H R V A T S K E	
R J E Š E N J E

	TRGOVAČKI SUD U OSIJEKU STALNA SLUŽBA U SLAVONSKOM BRODU, po stečajnom sucu Vesni Vukelić, postupajući po zahtjevu FINE za provedbu skraćenoga stečajnoga postupka po službenoj dužnosti nad dužnikom PRISIKA d.o.o Čaprginci 11, zast.po pun. Ivanu Grgiću,odvj. u Zagrebu, dana 8.rujna 2016.

r i j e š i o     j e

	Zahtjev FINE za provedbu skraćenoga stečajnoga postupka nad dužnikom PRISIKA d.o.o Čaprginci 11, OIB 62078806206, odbija se kao neosnovan.  

Obrazloženje

	Financijska agencija Podružnica Slav.Brod podnijela je dana 9.prosinca 2015.ovom sudu zahtjev za provedbu skraćenoga stečajnog postupka nad dužnikom PRISIKA d.o.o Čaprginci 11, na temelju odredbe  čl. 444 st. 1 Stečajnog zakona (NN br. 71/15, dalje SZ).  U zahtjevu navodi da dužnik nema zaposlenih, a na dan 1.rujna 2015.u Očevidniku redoslijeda osnova za plaćanja ima evidentirane neizvršene osnove za plaćanje u iznosu 67.115,95 kn u neprekinutom razdoblju od 889 dana.
	Pretpostavke za provedbu skraćenog stečajnog postupka propisane su odredbom čl. 428 SZ-a kojom je određeno da će sud provesti skraćeni stečajni postupak nad pravnom osobom ako su ispunjene slijedeće pretpostavke: ako nema zaposlenih, ako u Očevidniku redoslijeda osnova za plaćanje ima evidentirane neizvršene osnove za plaćanje u neprekinutom razdoblju od 120 dana i ako nisu ispunjene pretpostavke za pokretanje drugog postupka radi brisanja iz sudskog registra.
	Uvažavajući podatke sadržane u zahtjevu sud je ocijenio da su bili ispunjeni uvjeti propisani odredbom čl. 428 SZ-a, te je primijenio zakonsku pretpostavku o dužnikovoj nesposobnosti za plaćanje i na temelju odredbe čl. 431 SZ-a po službenoj dužnosti donio rješenje o otvaranju i zaključenju skraćenoga stečajnoga postupka. Protiv navedenog rješenja dužnik je uložio žalbu navodeći da je u trenutku podnošenja zahtjeva za pokretanje skraćenoga stečajnoga postupka namirio sve dugove, donosno da u Očevidniku redoslijeda osnova za plaćanje više nije imao evidentiranih osnova, te je u prilog toj tvrdnji dostavio presliku bankovnog izvatka o promjenama i stanju na transakcijskom računu Hrvatske poštanske banke d.d. od  28. i 31. kolovoza 2015. te podatke iz jedinstvenog registra računa od 17.veljače 2016.
-2-

	Dužnikova žalba je prihvaćena te je navedeno rješenje ukinuto i predmet je vraćen na ponovni postupak radi ponovnog ispitivanja jesu li ispunjeni uvjeti za provedbu skraćenog stečajnog postupka, a s obzirom na isprave koje je priložio dužnik, kao i podatke koje je ovaj sud pribavio po službenoj dužnosti.
	Iz priložene preslike bankovnog izvatka o promjenama i stanju na transakcijskom računu HPB d.d. od 28.i 31. kolovoza 2015.te podataka iz jedinstvenog registra računa od 17.veljače 2016.koje je priložio dužnik, proizlazi da na dan 31.kolovoza 2015.na računu dužnika nema zaplijenjenih sredstava i da je stanje njegovog računa kod Hrvatske poštanske banke d.d. 25.500,00  kn.
	Iz Očevidnika FINE o redoslijedu plaćanja od 2.svibnja 2016.koje podatke  je ovaj sud pribavio po službenoj dužnosti, također proizlazi da na računu dužnika s danom  31.kolovoza 2015. nema zaplijenjenih sredstava i da je stanje blokade njegovog računa nula.
	Imajući u vidu navedene podatke utvrđene kroz dostavljenu potvrdu FINE ovaj sud je utvrdio da nisu ispunjene pretpostavke za provedbu skraćenoga stečajnoga postupka jer dužnik u redoslijedu osnova za plaćanje nema evidentiranih neizvršenih osnova za plaćanje u neprekinutom razdoblju od 120 dana, a niti je takovo stanje na svom poslovnom računu imao i u trenutku podnošenja zahtjeva, pa je iz tih razloga zahtjev valjalo odbiti i odlučiti kao u izreci ovog rješenja.	
	
U Slav.Brodu, 8.rujna 2016.
                                                                                                    	STEČAJNI SUDAC:

                                                                                                     	Vesna Vukelić v.r.

							

NAPUTAK O PRAVNOJ LIJEKU:
Protiv ovog rješenja može se izjaviti žalba u roku od 8 dana
od dana dostave rješenja, a dostava se smatra obavljenom
istekom osmog dana od dana objave pismena na mrežnoj 
stanici e-Oglasna ploča suda.

Dostaviti putem mrežne stanice e-Oglasna ploča
1. FINA 
2. pun.dužnika

